als_Latn dik_Latn tur_Latn
Hahn: Kosovës t’i jepet mundësia për përafrim me BE-në
Kosovës duhet t’i jepet mundësia për përafrim me Bashkimin Evropian ka deklaruar sot në Prishtinë, komisionari i BE-së për politikat e fqinjësisë dhe negocim të zgjerimit, Johannes Hahn.
Ai ka marrë pjesë në mbledhjen e Qeverisë ku ka përgëzuar Kosovën për shtatë vjetorin e pavarësisë duke thënë se gjatë kësaj periudhe janë shënuar përparime të dukshme përkundër sfidave.
Komisioneri Hahn ka deklaruar se Kosova dhe BE-ja mund të nënshkruajnë marrëveshjen e Stabilizim Asociimit gjatë pranverës, por hyrja në fuqi e saj, sipas tij, do të kërkojë më shumë kohë.
Kurse në lidhje me liberalizimin e vizave për qytetarët e Kosovës, Johanes Hahn ka këshilluar autoritetet në Prishtinë se duhet të bëjnë më shumë në kontrollin e kufirit dhe bindjen e qytetarëve të saj se nuk mund të fitojnë azil në vendet e BE-së përmes migrimit të paligjshëm.
Në vijim, ai ka kërkuar nga Kosova dhe Serbia që vazhdojnë dialogun dhe zbatojnë marrëveshjet e arritura. Përparimet e të dyja vendeve drejt BE-së, sipas tij, do të varen shumë pikërisht nga marrëveshjet në këtë dialog dhe zbatimi i tyre.
Hahn u përqendrua edhe në themelimin e Gjykatës Speciale për krimet e luftës. Ai ka kërkuar nga institucionet e Kosovës që paraprakisht të përgatisin legjislacionin dhe ndryshimet kushtetuese para se të themelohet kjo Gjykatë.
Ndërkohë, kryeministri i Kosovës, Isa Mustafa e ka siguruar Komisionerin Hahn se Kosova do të jetë e përkushtuar në luftimin e krimit të organizuar dhe korrupsionit.
Përderisa do të angazhohet seriozisht për reforma dhe zhvillim të qëndrueshëm ekonomik. Mustafa ka kërkuar mbështetjen edhe të Bashkimit Evropian për realizimin e disa qëllimeve.
Nënshkrimi i Marrëveshjes së Stabilizimi Asociimit dhe liberalizimi i vizave për qytetarët e Kosovës, janë potencuar si dy procese për të cilat Kosova ka nevojë për mbështetjen e Brukselit.
Kryeministri i Kosovës ka folur edhe për dialogun me Serbinë dhe është shprehur i gatshëm të vazhdohet ky proces deri në normalizimin e marrëdhënieve dhe integrimin e të dyja shteteve në BE.
Ndërkaq, në lidhje me migrimet e paligjshme të qytetarëve të Kosovës në shtetet anëtare të BE-së, Mustafa ka thënë se të gjithë ata që u larguan duhet të kthehen ngase Kosova ofron siguri dhe të ardhme për ta.
Një takim me komisionarin Hahn ka zhvilluar edhe Presidentja e Kosovës, Atifete Jahjaga.
Aty, sipas një komunikate të lëshuar nga Zyra e Presidentes Jahjaga, është biseduar për perspektivën evropiane të Kosovës, përmbylljen e procesit të liberalizimit të vizave dhe të nënshkrimin e Marrëveshjes së Stabilizim Asocimit - MSA.
Presidentja Jahjaga është zotuar se institucionet e Kosovës janë të përkushtuara për përmbushjen e reformave në agjendën evropiane dhe të përshpejtimit të procesit të integrimit. Por, ajo ka kërkuar edhe përkrahjen e Bashkimit Evropian, posaçërisht në përmbylljen e procesit të MSA-së dhe të liberalizimit të vizave.
Në anën tjetër, komisionari Hahn, citohet të ketë deklaruar se liberalizimi i vizave për qytetarët e Kosovës nuk ka asnjë lidhje me migrimin ilegal. Sipas tij, procesi i vlerësimeve të përmbushjes së kritereve për liberalizim do të vazhdojë.
Hahn po qëndron sot në Kosovë, ku në agjendë ka edhe takime tjera me udhëheqësit e institucioneve të Kosovës./REL
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Nervozohet Orhan Ibrahimi pas kritikave të Xhelal Nezirit
- Lokja shqiptare shfaq gjakosjen e familjes së saj nga Radishani në 'Al Jazeera' (VIDEO)
- Imer Aliu i PDSH-së e vendos në rend të dytë Adem Jasharin pas Menduh Thaçit
- Kush pagoi që Nikolla Gruevski të shkojë në Bruksel?
- 'Fiks Fare' nënkryetarin 24 karatësh të BDI-së e bën 'Nevzati i Madhërishëm' (VIDEO)
- Gazetari maqedonas nuk komenton për fyerjen e shqiptarëve, por akuzon Zaevin
- Adnan Azizi ka një porosi për simpatizantët e Lëvizjes BESA!
- Sot Zaev publikon “bombën” e 14 me radhë
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn